ΕΡΤ1

Η ΕΡΤ1 (Ελληνική Ραδιοφωνία Τηλεόραση 1) αποτελεί χρονολογικά τον πρώτο ελληνικό τηλεοπτικό σταθμό με καθημερινή εκπομπή και έναν από τους τέσσερις σταθμούς της δημόσιας ραδιοτηλεόρασης. Το πρόγραμμά της είναι πολυσυλλεκτικό, περιλαμβάνοντας ενημερωτικές εκπομπές, ελληνικές σειρές, ψυχαγωγικές εκπομπές και τηλεπαιχνίδια. Στις 23 Φεβρουαρίου 1966 στις 18:30 άρχισαν οι εκπομπές του σταθμού. Ως ΕΤ1 συνέχισε να εκπέμπει μέχρι τις 11 Ιουνίου 2013, όταν έκλεισε η ΕΡΤ. Στις 11 Ιουνίου 2015 επαναλειτούργησε και μετονομάστηκε σε ΕΡΤ1 ονομασία που χρησιμοποιούνταν και την περίοδο 1982-1987. Ο σταθμός στεγάζεται και εκπέμπει από το Ραδιομέγαρο Αγίας Παρασκευής, ενώ μέχρι το 2011 από τις εγκαταστάσεις της Κατεχάκη.

 Το 1965 το ζήτημα ίδρυσης τηλεοπτικού σταθμού επανήλθε στο προσκήνιο. Το Εθνικό Ίδρυμα Ραδιοφωνίας οργάνωσε σταθμό με επικεφαλής τους Μιχάλη Γιαννακάκο, διευθυντή μελετών του Ιδρύματος, και Γιώργο Κάρτερ, συντονιστή των προγραμμάτων, και οι δοκιμαστικές εκπομπές άρχισαν το φθινόπωρο της ίδιας χρονιάς. Η πρώτη τηλεοπτική εκπομπή, στο Κανάλι 5, άρχισε στις 18:30 της Τετάρτης 23ης Φεβρουαρίου 1966, με πρόγραμμα λίγων ωρών που μεταδόθηκε στην Αθήνα και πραγματοποιήθηκε από τον πέμπτο όροφο του νέου υπεραστικού μεγάρου του ΟΤΕ, χάρη σε έναν πομπό που είχε τοποθετηθεί. Η Ελένη Κυπραίου ήταν η πρώτη παρουσιάστρια της ελληνικής τηλεόρασης. Η προσπάθεια έγινε δεκτή, με επιφύλαξη από τον τύπο της εποχής. Στις 11 Απριλίου 1966 άρχισε να μεταδίδεται από την τηλεόραση του ΕΙΡ το πρώτο δελτίο ειδήσεων με τον Φρέντυ Γερμανό. Η πρώτη εξωτερική σύνδεση, απευθείας, πραγματοποιήθηκε στις 31 Δεκεμβρίου 1968 με τον Άλκη Στέα.Σταδιακά το πρόγραμμα εμπλουτίστηκε με ζωντανές εκπομπές, ελληνικά έργα μυθοπλασίας και αθλητικές εκπομπές όπως η «Αθλητική Κυριακή» με τον Γιάννη Διακογιάννη, η μεταδόθηκε για πρώτη φορά στις 27 Φεβρουαρίου 1972. Τον Ιανουάριο του 1974 εγκαινιάζεται το Ραδιομέγαρο της Αγίας Παρασκευής όπου μετ' εγκαθίσταται σταδιακά ο ραδιοτηλεοπτικός εξοπλισμός του ΕΙΡΤ από τα κτίρια του Ζαππείου και του ΟΤΕ. Από τον Ιανουάριο του 1979 η ελληνική τηλεόραση πέρασε σταδιακά από την ασπρόμαυρη στην έγχρωμη μετάδοση με το γαλλικό σύστημα SECAM και την αγορά έγχρωμων βίντεο 1 και 2 ιντσών. Στις 11 Αυγούστου 1987 η ΕΡΤ Α.Ε. αναδιαρθρώθηκε. Η ΕΡΤ1 και η ΕΡΤ2 συγχωνεύονται στο νέο ενιαίο φορέα μετονομάζοντας τα κανάλια σε ΕΤ1 και ΕΤ2. Το πρόγραμμα που εξέπεμπε το κανάλι από το 1987 μέχρι το 2013 ήταν κυρίως μορφωτικού, πολιτιστικού, αθλητικού, ψυχαγωγικού και ειδησεογραφικού χαρακτήρα. Πρόβαλλε, επίσης, σε μικρό ποσοστό εκκλησιαστικές εκπομπές και παιδικά προγράμματα, κυρίως τα Σαββατοκύριακα. Τη διετία 1993-1994 η πρώην ΕΤ1 εξέπεμπε ως ΕΝΑ Τηλεόραση (1). Τον Οκτώβριο του 2003, η ΕΤ1 επαναλανσάρεται με νέο λογότυπο και σήματα (idents) και δίνει περισσότερη έμφαση στον πολιτισμό και την επιμόρφωση. Ως ΕΤ1 τότε, προέβαλε ελληνικές και ξένες σειρές. Μέχρι το 2011, η ΕΤ1 λειτουργούσε από κτίριο της ΕΡΤ στη συμβολή των λεωφόρων Μεσογείων και Κατεχάκη στην Αθήνα, όπου προηγουμένως στεγαζόταν η ΕΤ2. Στις 11 Ιουνίου του 2013, η ΕΤ1 διέκοψε τη λειτουργία του, αφού η κυβέρνηση ανακοίνωσε την απόφασή της να κλείσει την ΕΡΤ. Από εκείνη τη στιγμή η ΕΤ1 αναμετέδιδε επί 24ωρου βάσεως το πρόγραμμα της ΝΕΤ, σε ελάχιστες περιοχές της χώρας όπου εξέπεμπε ακόμα το ψηφιακό μπουκέτο της ΕΡΤ. Και η ΕΤ1 και η ΝΕΤ συνέχισαν να εκπέμπουν ανεπίσημα πρωτογενή πρόγραμμα μέχρι τα ξημερώματα της 7ης Νοεμβρίου 2013 που εισέβαλαν τα ΜΑΤ στο Ραδιομέγαρο και διέκοψαν τη λειτουργία της, αφήνοντας την ΕΤ3 το μόνο τηλεοπτικό σταθμό να συνεχίζει να εκπέμπει ανεπίσημα, μέχρι την επαναλειτουργία της ΕΡΤ, και τα 3 κανάλια επαναλανσαρίστηκαν και μετονομάστηκαν σε ΕΡΤ1, ΕΡΤ2 και ΕΡΤ3. Στις 28 Απριλίου 2015, ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου της ίδιας χρονιάς, δύο χρόνια μετά το μαύρο στην ΕΡΤ, που είχε αντικατασταθεί, προσωρινά, από τη ΔΤ και επίσημα από την ΝΕΡΙΤ. Μετά από σχεδόν δίχρονη διακοπή, ξεκίνησε να εκπέμπει ξανά σήμα στις 6 το πρωί της ίδιας ημέρας. Το ίδιο συνέβη και με την ΕΡΤ2. Με την επαναλειτουργία της ΕΡΤ1 το 2015, το πρόγραμμα περιλαμβάνει πέντε δελτία ειδήσεων (του οποίου το σήμα συνέθεσε το 1982 ο Βαγγέλης Παπαθανασίου), την ημέρα, ενημερωτικές εκπομπές, καθώς και τα μεγάλα γεγονότα (πολιτισμικά, αθλητικά, κ.λπ.), που από το 1997 μέχρι το 2013 προβάλλονταν στη ΝΕΤ. Επίσης προβάλλει ντοκιμαντέρ του History Channel, ξένες σειρές, ταινίες, εκπομπές διατροφής και ιστορίας. Από την τηλεοπτική σεζόν 2020 - 2021, η ΕΡΤ1 ξεκίνησε να προβάλλει δικές της παραγωγές, επιστρέφοντας στη μυθοπλασία μετά από μία σχεδόν δεκαετία, όπως το Χαιρέτα μου τον Πλάτανο και Τα Καλύτερά μας Χρόνια, οι οποίες είχαν μεγάλη ανταπόκριση από τους τηλεθεατές και αποθεώθηκαν και στα μέσα κοινωνικής δικτύωσης. Στη 1 Δεκεμβρίου 2020, ξεκίνησε η εκπομπή και των τριών κύριων καναλιών της ΕΡΤ σε υψηλή ευκρίνεια. Στις 21 Ιανουαρίου 2021, κατά τη διάρκεια της προβολής της σειράς Τα Καλύτερά μας Χρόνια δόθηκε για πρώτη φορά στην ιστορία της ελληνικής τηλεόρασης η δυνατότητα επιλογής υποτίτλων. Σταδιακά, από τα συνήθη χαμηλά ποσοστά τηλεθέασης, η ΕΡΤ1 σημείωνε ψηλότερα και από αρκετούς ιδιωτικούς σταθμούς.Τον Μάρτιο του 2022, η ΕΡΤ λάνσαρε τον νέο αποκλειστικά ενημερωτικό σταθμό, την ΕΡΤ News. Από τον Σεπτέμβριο του ιδίου έτους μετέδιδε κοινά προγράμματα με την ΕΡΤ1 ενώ από τις 28 Αυγούστου 2023, η συντριπτική πλειονοψηφία του ενημερωτικού προγράμματος της ΕΡΤ1, μεταφέρθηκε στον νέο σταθμό. Στο Κανάλι 5 (1966-1970) Η ενημέρωση, η επιμόρφωση και η ψυχαγωγία του Ελληνικού λαού (1975-1987) ΕΤ1 ΕΡΤ (1987-1993) Ένα νέα (1993-1994) Ελληνική Τηλεόραση (1994-2003) Πρώτο κανάλι (2000-2003) Τηλεόραση με δέκτη νοημοσύνης (μέσα του 2003) Στέκεται στο ύψος της (2003-2008) Ευφυής ψυχαγωγία για μένα (2008) Με πρωταγωνιστή εσένα (2008-2013) Το κανάλι της ενημέρωσης (2015-2020) Κάθε μέρα το καλύτερό μας είναι στην ΕΡΤ1 (2020-2021) Όλα τα φώτα είναι εδώ (2021-σήμερα) 23.02.1966 - 1970: ΕΙΡ (Εθνικό Ίδρυμα Ραδιοφωνίας) 1970 - 03.12.1975: ΕΙΡΤ (Εθνικό Ίδρυμα Ραδιοφωνίας Τηλεοράσεως) 03.12.1975 - 24.10.1987: ΕΡΤ (Ελληνική Ραδιοφωνία Τηλεόραση) 24.10.1987 - 11.6.2013 / 7.11.2013: ΕΤ1 (Ελληνική Τηλεόραση 1) 11.6.2015 - σήμερα: ΕΡΤ1 (Ελληνική Ραδιοφωνία Τηλεόραση 1) Η πρώτη μέρα της ελληνικής τηλεόρασης (23-02-1966) ΕΡΤ1 Τηλεοπτικά σήματα της πρώην ΕΤ1 Η πρώτη μέρα της Eλληνικής τηλεόρασης 23-02-1966 Η πρώτη μέρα λειτουργίας της ΕΡΤ ΡΕΠΟΡΤΑΖ ΣΧΕΤΙΚΑ ΜΕ ΤΗΝ ΑΝΑΜΟΡΦΩΣΗ ΤΟΥ ΤΗΛΕΟΠΤΙΚΟΥ ΠΡΟΓΡΑΜΜΑΤΟΣ ΤΗΣ ΕΡΤ (Αρχείο ντοκιμαντέρ της ΕΡΤ)